

Povoljna zdrava hrana – novi evropski projekat daje ŠANSU osobama ugroženim siromaštvom 

[bookmark: _GoBack]Brisel, 23 avgust 2011.

Život na ivici siromaštva[footnoteRef:1] ne samo da je povezan sa zemljama sa nerazvijenom ekonomijom, već često uzrokuje druge probleme kao što su zdravstvene poteškoće izazvane lošom ishranom. Postoji direktna veza između visine prihoda i kvaliteta ishrane – što je društveno-ekonomski status niži, to je ishrana manje uravnotežena. Jedan od razloga za ovo jeste i to što osobe sa nižim primanjima često ne mogu da priušte dovoljno hrane sa odgovarajućom hranljivom vrednosti1. Nezadovoljavajuće navike u ishrani kod ovih osoba mogu se objasniti i nižim stepenom obrazovanja. Obrazovanje je važno utoliko što pozitivno utiče na znanje o ishrani, zahvaljujući čemu se poboljšavaju navike u ishrani, npr. povećava se unos voća i povrća2. Rezultat: veći rizik od problema koje izazivaju prekomerna telesna težina i gojaznost, kao što su dijabetes i kardiovaskularne bolesti, ali i nedostatka mikronutrijenata.  U Evropi na ivici siromaštva živi 81 milion ljudi3. Veći rizik od oboljenja koja izaziva loša ishrana ne samo da povećava patnju pojedinca, već predstavlja i znatno opterećenje za društvo zbog velikih troškova zdravstvene nege i socijalne pomoći.   [1:  Osobe koje žive u domaćinstvima čiji je ekvivalentni dohodak niži od 60% prosečnog (ekvivalentnog) nacionalnog dohotka (Eurostat)] 


U okviru projekta CHANCE, koji finansira Evropska komisija, istraživači i partneri iz prehrambene industrije sarađivaće na razvoju ukusne, povoljne i zdrave hrane kako bi se sprečili problemi u ishrani koji se najčešće javljaju kod osoba ugroženih siromaštvom. Da bi hrana postala dostupna osobama sa nižim primanjima, u okviru projekta CHANCE će se istraživati jeftine tehnologije i sastojci, kao što su nusproizvodi bogati vlaknima koji se dobijaju u procesu proizvodnje voćnih sokova, kao i drugi derivati koji se dobijaju obradom hrane. Razvoj ovih novih prehrambenih proizvoda iziskuje tehničko znanje. Međutim, podjednako je važno upoznati se sa načinom života i potrebama ljudi ugroženih siromaštvom. 

Statistički podaci organizacije Eurostat ukazuju na to da su žene i starije osobe dve najugroženije grupe, ali istraživači koji učestvuju u projektu CHANCE nameravaju da detaljnije prouče koje su najznačajnije grupe koje žive na ivici siromaštva u Evropi. Kada te grupe budu identifikovane, treba odgovoriti na sledeća pitanja: Kako se hrane pripadnici tih grupa? Da li su glavni problem prekomerna težina i gojaznost ili ljudi imaju zdravstvenih poteškoća zbog nedovoljnog unosa mikronutrijenata poput gvožđa i vitamina B12? Da bi se došlo do odgovora na ova pitanja, istraživači koji rade na projektu CHANCE pregledaće naučnu literaturu, podeliti upitnike o navikama u ishrani, meriti težinu, visinu i obim struka pripadnika ovih grupa i proceniti njihov nutritivni status i zdravstveno stanje.      

Pored toga, CHANCE istraživači će proučavati pojave koje pripadnici identifikovane rizične grupe smatraju preprekama za zdravu ishranu, kao i pojave koje prodavci na malo, zaposleni u prehrambenoj industriji i drugi učesnici u lancu snabdevanja hranom vide kao razloge zbog kojih pripadnici ovih grupa ne koriste hranljive namirnice. Na osnovu dobijenih podataka, partneri iz oblasti obrade hrane koji rade na CHANCE projektu moći će da razviju zdrave prehrambene proizvode koje bi pripadnici ovih grupa zaista i kupovali.  

Važan cilj projekta CHANCE jeste da se kreatori politike, udruženja potrošača, naučnici, proizvođači hrane i pića, kao i stručnjaci na polju zdravstvene i socijalne zaštite, informišu o projektu CHANCE i njegovim rezultatima. Da bi ove zainteresovane strane bile obaveštene o projektu, Evropski savet za informacije o hrani (European Food Information Council – EUFIC) na sebe je preuzeo zaduženja vezana za distribuciju materijala i komunikaciju u okviru projekta. 

Koordinator CHANCE konzorcijuma, profesor Francesco Capozzi sa Univerziteta u Bolonji, ukratko je opisao projekat na sledeći način: „Uprkos činjenici da su najčešća oboljenja vezana za lošu ishranu uobičajenija među osobama sa nižim primanjima koje žive na ivici siromaštva, na razvoju jeftinijih prehrambenih proizvoda ne radi se u dovoljnoj meri. Nadamo se da će učesnici projekta CHANCE pronaći način da snize troškove proizvodnje i bolje se upoznaju sa ovom konkretnom grupom potrošača kako bi stimulisali proizvodnju inovativnih prehrambenih proizvoda i učinili ih dostupnim i primamljivim ljudima kojima su ti proizvodi zaista potrebni.“ 

Napomene uredniku:
CHANCE je multidisciplinarni konzorcijum koji se sastoji od 17 partnera iz 9 zemalja članica EU. Deset univerziteta i istraživačkih instituta, kao i 5 malih i srednjih preduzeća (MSP) iz prehrambenog sektora, učestvuje u aktivnostima vezanim za istraživanje i razvoj tehnologije u okviru projekta. EUFIC – Evropski savet za informacije o hrani i CEN – Evropski komitet za standardizaciju (European Committee for Standardization) učestvuju u konzorcijumu sa zadatkom da širu evropsku javnost informišu o projektu i njegovim rezultatima. Koordinatori projekta su prof. Francesco Capozzi i prof. Alessandra Bordoni sa Univerziteta u Bolonji, Italija. 

Više informacija o projektu možete pronaći na adresi www.chancefood.eu ili se možete obratiti Cecilia-i Wanhainen na adresu cecilia.wanhainen@eufic.org ili na telefon +32 2 506 89 89. 

